el el el el el el el el el el el el el el el el el el el el el el el el el el el el el nb el el el el el en el el el en en el el el el el el el el el el fr fr en en en en el el el el el el el el el el el el el
Ο Αλεξάντρ-Φερντινάν Νγκεντέ (Alexandre-Ferdinand Nguendet) είναι πολιτικός από την Κεντροαφρικανική Δημοκρατία. Ήταν προσωρινός πρόεδρος από τις 10 Ιανουαρίου 2014 ως τις 20 Ιανουαρίου του ίδιου χρόνου, έπειτα από την παραίτηση του Μισέλ Ντζοτοντιά.
πρόεδρος της Κεντροαφρικανικής Δημοκρατίας (10  Ιανουαρίου 2014 – 23  Ιανουαρίου 2014)
Member of the National Assembly of the Central African Republic
Ως μέλος του Κεντροαφρικάνικου Δημοκρατικού Συναγερμού (RDC) υπηρέτησε ως βουλευτής στην Εθνοσυνέλευση[2][3] εκπροσωπώντας την 5η εκλογική περιφέρεια (arrondissement) της πρωτεύουσας Μπανγκί.[3] Στις αρχές του 2013 ο Νγκεντέ ίδρυσε ένα νέο πολιτικό κόμμα, το Συναγερμό για τη Δημοκρατία (RPR). Όταν οι αντάρτες Σελεκά κατέλαβαν το Μπανγκί το Μάρτιο του 2013, ανατρέποντας τον πρόεδρο Φρανσουά Μποζιζέ, το κόμμα του Νγκεντέ ήταν το πρώτο που αναγνώρισε τη νέα ηγεσία του Μισέλ Ντζοτοντιά, ηγέτη των ανταρτών, ο οποίος αυτοανακηρύχθηκε πρόεδρος.[2]
Έπειτα από πιέσεις περιφερειακών ηγετών, ο Ντοζοντιά αποπειράθηκε να νομιμοποιήσει την κυβέρνησή του τον Απρίλιο του 2013, με τη σύσταση του Εθνικού Μεταβατικού Συμβουλίου[4] Το εν λόγω συμβούλιο (CNT) απαρτίζεται από 105 μέλη και επέχει θέση προσωρινού κοινοβουλίου. Το σώμα εκείνο εξέλεξε πρόεδρο τον Ντζοτοντιά στις 13 Απριλίου 2013, με σκοπό να υπηρετήσει μεταβατικά επί 18 μήνες.[5] Τελικά πρόεδρος του CNT εξελέγη ο Νγκεντέ στις 15 Απριλίου 2013. Ο Νγκεντέ κέρδισε 4 άλλους υποψηφίους, συγκεντρώνοντας 48 ψήφους έναντι 28 για τον κυριότερο αντίπαλό του.[3] Το σώμα θα λειτουργούσε τόσο ως κοινοβούλιο όσο και ως συντακτική συνέλευση.[2]
Στις αρχές Μαΐου 2013 το μεταβατικό εθνικό συμβούλιο ξεκίνησε τη λειτουργία του και ο Νγκεντέ γνωστοποίησε ότι το σώμα θα είχε όλες τις νομοθετικές εξουσίες, εκτός από τη δυνατότητα να κατατεθεί πρόταση μομφής εναντίον της κυβέρνησης.[6]
Ο Νγκεντέ ανέλαβε πρόεδρος του Εθνικού Μεταβατικού Συμβουλίου της Κεντροαφρικανικής Δημοκρατίας στις 10 Ιανουαρίου 2014 μετά την παραίτηση του Ντζοτοντιά και τις ισχυρές πιέσεις που ο τελευταίος είχε δεχτεί από τις γύρω χώρες.[7]
Η βραχύβια θητεία του Νγκεντέ τερματίστηκε στις 20 Ιανουαρίου, οπότε ανέλαβε καθήκοντα η διάδοχός του, Κατρίν Σαμπά-Πανζά (προσωρινή).
↑ Ανακτήθηκε στις 18  Μαΐου 2022.
↑ 2,0 2,1 2,2 "Centrafrique: un ancien député élu à la tête du Conseil de transition", Agence France-Presse, 16-4-2013 (γαλλικά).
↑ 3,0 3,1 3,2 "Centrafrique: Alexandre Nguendet, proche de la Séléla, élu président du Conseil national de transition", Xinhua, 16-4-2013 (γαλλικά).
↑ "C. Africa strongman forms transition council", Agence France-Presse, 6-4-2013.
↑ "Rebel boss Djotodia elected interim C.Africa leader", Agence France-Presse, 13-4-2013.
↑ "Central African Republic's new ruling body starts work"[νεκρός σύνδεσμος], Agence France-Presse, 7-5-2013.
↑ "Central African Republic's capital tense as ex-leader heads into exile" Αρχειοθετήθηκε 2014-01-11 στο Wayback Machine., Reuters, 11-1-2014.
Στο λήμμα αυτό έχει ενσωματωθεί κείμενο από το λήμμα Alexandre Ferdinand Nguendet της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).